YouTube RT анемец каналқәа ҩба ахьықәнагаз Урыстәыла ААР ахҳәаа анаҭеит
© Sputnik / Наталья СеливерстоваЗдание Министерства иностранных дел РФ
© Sputnik / Наталья Селиверстова/
Цәыббра 28 рзы, аинформациа аиуразы Жәларбжьаратәи амш аҽны YouTube RT анемец каналқәа ҩба ықәнагеит риеҭашьақәыргылара алымшо. Амедиапроект анемец бызшәатә АИХқәа рҟны акатегориа "Ажәабжьқәеи аполитикеи" ареитинг ала аԥшьбатәи аҭыԥ ннакылон.
АҞӘА, цәыббра 29– Sputnik. YouTube RT анемец каналқәа ҩба ахьықәнагаз Урыстәыла Адәныҟатәи аусқәа рминистрра ахҳәаа аҭо иазгәанаҭеит ари аинформациатә агрессиоуп, ицензуроуп ҳәа. Абри атәы аҳәоит Урыстәыла Адәныҟатәи аусқәа рминистрра асаит аҿы.
Уаанӡа цәыббра 28 рзы, аинформациа аиуразы Жәларбжьаратәи амш аҽны YouTube RT анемец каналқәа ҩба ықәнагеит риеҭашьақәыргылара алымшо ҳәа лҳәеит RT аредактор Маргарита Симониан.
"Авидеохостинг YouTube аганахь ала урыстәылатәи амедиахолдинг RT урысбызшәалатәи анемец каналқәа ҩба аҿагылара рзыҟаҵан германиатәи аган аҿымҭра ахархәарала", - аҳәоит адырраҭараҿы.
Америкатәи аинтернет-платформеи анемец еиҳабыреи ирылдыршеит 700 нызқьҩык иҟоу анемец аудиториа ирҭахны иалырхыз аинформациатә хыҵхырҭа аркра, рҳәеит адәныҟаполитикатә усбарҭаҿы.
"Рыплан анагӡара арыцхә акәзар ацинизм ҟазшьа амоуп. Цәыббра 28 амш рзы иазгәарҭоит аинформациа аиуразы Жәларбжьаратәи амш", - аҳәоит адырраҭараҿы.
Урыстәыла Адәныҟатәи аусқәа рминистрра иахәҭаны иаԥхьаӡоит Урыстәыла иҟоу анемец АИХқәа иара абри аҩыза аҭак рыҭара.